Hit Me Hard and Soft

«**Hit Me Hard and Soft**» (), ամերիկացի երգչուհի և երգահան Բիլլի Այլիշի երրորդ ստուդիական ալբոմը, որը թողարկվել է 2024 թվականի մայիսի 17-ին՝ Darkroom և Interscope Records լեյբլների միջոցով։ Սա նրա առաջին ստուդիական ալբոմն է 2021 թվականի «Happier Than Ever» ալբոմի թողարկումից հետո։ Այլիշը ալբոմը գրել է իր եղբոր՝ Ֆինիս Օ'Քոնելի հետ, ով նաև զբաղվել է ալբոմի արտադրությամբ։ Ալբոմի ժանրերն են ալտերնատիվ փոփն ու բեդրում փոփը։

Ալբոմը զբաղեցրել է 20 երկրների ազգային չարթերի առաջին հորիզոնականը։ ԱՄՆ-ում ալբոմը դեբյուտ է կատարել Billboard 200 չարթի երկրորդ հորիզոնականում, իսկ ալբոմի 10 երգ ընդգրկվել է Billboard Hot 100 չարթի թոփ 40-ում։ «Lunch» երգը թողարկվել է որպես ալբոմի գլխավոր սինգլ։ «Birds of a Feather» երգը թողարկվել է որպես ալբոմի երկրորդ սինգլ և գրանցել է առևտրային մեծ հաջողություն՝ զբաղեցնելով Billboard Hot 100 չարթի երկրորդ հորիզոնականը և ընդգրկվելով տարբեր չարթերի թոփ 10-ում։ Ալբոմի առաջխաղացման համար Բիլլին հայտարարել է իր յոթերորդ՝ «Hit Me Hard and Soft: The Tour» համերգային շրջագայությունը, որը սկսվել է 2024 թվականի սեպտեմբերի 29-ին։

## Նախապատմություն և ձայնագրություն
2021 թվականի դեկտեմբերին Բիլլին և Ֆինիսը սկսել են մտքեր փոխանակել՝ կապված Բիլլի երրորդ ստուդիական ալբոմի հետ։ Apple Music-ին տված հարցազրույցի ժամանակ Բիլլին ասել է, որ հույս ունի 2023 թվականին սկսել գրել ալբոմը։ 2023 թվականի դեկտեմբերին Բիլլին «Ջիմի Ֆելոնի երեկոյան շոուի» ժամանակ հայտարարել է, որ ալբոմը գրեթե պատրաստ է։ Երեք ամիս հետո նա հաստատել է, որ ալբոմի նախնական տարբերակը պատրաստ է։

Ալբոմի շապիկը, որը լուսանկարել է ստորջրյա լուսանկարիչ Ուիլյամ Դրամը, պատկերում է Այլիշին, որը դռնից ընկնում է մուգ կապույտ ջրի մեջ։ Նկարահանումը տևել է վեց ժամ, որի ընթացքում Այլիշը անընդհատ երկու րոպե սուզվել է ջրի մեջ` ուսերին ծանր բեռով և առանց ակնոցների կամ քթի խցանների: Այլիշը այն նկարագրել է որպես իր կյանքի ամենացավալի փորձառություններից մեկը։

## Առաջխաղացում և թողարկում
2024 թվականի ապրիլին տարբեր լրատվական հոդվածներ հաղորդել են, որ նկատվել են ալբոմի երգերից հատվածների վահանակներ Ավստրալիայի, Մեծ Բրիտանիայի և ԱՄՆ-ի բազմաթիվ քաղաքներում, չնայած, դրանցում չէին նշվում արտիստի անունը, սակայն նկատվել է Բիլլիին բնորոշ՝ «blohsh» նշանը։ Գովազդային վահանակներում գրված էին «She's the headlights I'm the deer» կամ «Did I cross the line?» տողերը։ Բիլլին փոխել է իր սոցիալական հարթակների գլխավոր լուսանկարը կապույտ գույնով և կիսվել է մեկ այլ նկարով՝ «Do you know how to bend?» գրվածքով։ Այնուհետև, Բիլլին իր բոլոր ինստագրամյան հետևորդներին ավելացրել է իր սթորիների՝ «մոտ ընկերներ» բաժնում։ 2024 թվականի ապրիլի 29-ին Բիլլին հայտարարել է իր յոթերորդ՝ «Hit Me Hard and Soft: The Tour» շրջագայության մասին, որը մեկնարկել է սեպտեմբերի 29-ին Քվեբեկում։

2024 թվականի ապրիլի 13-ին Այլիշի ալբոմի «Lunch», «L'Amour de Ma Vie» և «Chihiro» երգերը հնչել են «Քոուչելլա» ամենամյա փառատոնի դիջեյ սեթի ժամանակ։ Ապրիլի 24-ին Rolling Stone-ին տված հարցազրույցի ժամանակ նա հայտնել է, որ ալբոմի թողարկումից առաջ սինգլներ չի ներկայացնելու։ Մայիսին «Chihiro»-ն ընդգրկվել է «Fortnite» խաղի թրեյլերում։ «Birds of a Feather» երգը հնչել է Netflix-ի «Սրտի թրթիռը» հեռուստասերիալի երրորդ եթերաշրջանի գովազդային հոլովակում։ Մայիսի 15-ին և 16-ին, Այլիշը երկրպագուների համար ալբոմի լսման երեկո է կազմակերպել Բրուքլին թաղամասի Բարքլեյս սենթրում և Ինգլվուդ քաղաքի Կիա ֆորումում։

«Hit Me Hard and Soft»-ը թողարկվել է 2024 թվականի մայիսի 17-ին։ Ալբոմը հասանելի է կասետ, CD, թվային ներբեռնում, սթրիմինգ և վինիլ LP տարբերակներով։ Ալբոմի թողարկման հետ միասին Lunch-ը թողարկվել է որպես ալբոմի գլխավոր սինգլ։ «L'Amour de Ma Vie (*Over Now*)» երգի երկարատև տարբերակը թողարկվել է որպես գովազդային սինգլ մայիսի 22-ին։ Մայիսի 19-ին և 22-ին թվային ներբեռնման տարբերակով թողարկվել են ալբոմի մեկուսացված վոկալ, դանդաղեցված և ռեվերբ (Slowed & Reverb) և արագացված (Sped Up) տարբերակները։ Հունիսի 6-ին թողարկվել է «Chihiro» երգի տեսահոլովակը, որի ռեժիսորը անձամբ Բիլլին է։ Հուլիսի 2-ից «Birds of a Feather»-ը ուղարկվել է ամերիկյան ժամանակակից հիթերի ռադիո՝ որպես ալբոմի երկրորդ սինգլ։

## Առևտրային հաջողություն
### Սթրիմինգ
Ալբոմի թողարկման օրը, «Hit Me Hard and Soft»-ը Spotify հարթակում 72,7 միլիոն անգամ ունկնդրել են, ինչը Այլիշի ամենամեծ սթրիմինգային օրն է հարթակում։ Իսկ թողարկման առաջին շաբաթվա ընթացքում այն ունկնդրել են 500 միլիոն անգամ, որը Այլիշի լավագույն սթրիմինգային շաբաթն է։ Մոտ երկու մասում ալբոմը լսել են 2 միլիարդ անգամ, որը նման արդյունք գրանցած Այլիշի ամենաարագ նախագիծն է։

### ԱՄՆ
«Hit Me Hard and Soft»-ը դեբյուտ է կատարել ամերիկյան Billboard 200 չարթի երկրորդ հորիզոնականում՝ թողարկման առաջին շաբաթում վաճառվելով ալբոմի 339,000 օրինակ, իսկ մաքուր վաճառքը կազմել է 191,000 օրինակ։ Չնայած, որ սա Այլիշի առաջին ստուդիական ալբոմն է, որը դեբյուտ չի կատարել չարթի առաջին հորիզոնականում, սակայն այն հանդիսանում է թողարկման առաջին շաբաթում նրա ամենաշատ վաճառված ալբոմը։ Ալբոմի բոլոր 10 երգերը դեբյուտ են կատարել ամերիկյան Billboard Hot 100 չարթի թոփ 40-ում։

### Մեծ Բրիտանիա
Մեծ Բրիտանիայում ալբոմը դեբյուտ է կատարել բրիտանական UK Albums Chart չարթի առաջին հորիզոնականում՝ 67,100 վաճառքով, որը նրա ամենաշատ վաճառված ալբոմն է տարածաշրջանում։ Այն նաև երկրորդ ամենաշատ վաճառված ալբոմն է Մեծ Բրիտանիայում 2024 թվականին։

## Երգացանկ

## Չարթեր

### Շաբաթական չարթեր

### Ամսական չարթեր

## Հավաստագրումներ

## Թողարկման պատմություն

## Ծանոթագրություններ

Կատեգորիա:2024 ալբոմներ
Կատեգորիա:Բիլլի Այլիշի ալբոմներ
Կատեգորիա:Ֆինիս Օ'Քոնելի պրոդյուսերավորած ալբոմներ